CELEX: 32011D1011(02)
Language: lt
Date: 1318204800000
Title: 2011 m. spalio 10 d. Komisijos sprendimas, kuriuo iš dalies keičiamas Sprendimas 2007/602/EB dėl visuomenės sveikatos ir vartotojų apsaugos suinteresuotųjų šalių dialogo grupės sudarymo

11.10.2011   
            
            
               LT
            
            
               Europos Sąjungos oficialusis leidinys
            
            
               C 299/6
            
         KOMISIJOS SPRENDIMAS
   2011 m. spalio 10 d.
   kuriuo iš dalies keičiamas Sprendimas 2007/602/EB dėl visuomenės sveikatos ir vartotojų apsaugos suinteresuotųjų šalių dialogo grupės sudarymo
   2011/C 299/07
   EUROPOS KOMISIJA,
   atsižvelgdama į Sutartį dėl Europos Sąjungos veikimo, ypač į jos 169 straipsnį,
   kadangi:
   
               (1)
            
            
               Sutarties dėl Europos Sąjungos veikimo (toliau – SESV) 169 straipsniu Sąjungai patikėta užduotis užtikrinti aukšto lygio vartotojų apsaugą, taip pat remti jų teisę į informaciją ir teisę burtis į organizacijas savo interesams ginti;
            
         
               (2)
            
            
               Komisijos sprendimu 2007/602/EB (1) nuo 2007 m. spalio 10 d. veikianti visuomenės sveikatos ir vartotojų apsaugos suinteresuotųjų šalių dialogo grupė, patarianti Komisijai dėl gerosios patirties teikiant konsultacijas ir padedanti Komisijai geriau pritaikyti suinteresuotųjų šalių įtraukimo procesus pagal suinteresuotųjų šalių pirmiau minėtų sričių poreikius;
            
         
               (3)
            
            
               pagal to sprendimo 3 straipsnio 4 dalį nariai skiriami nepratęsiamai ketverių metų kadencijai. Tačiau pirmą kartą skiriant narius pusė jų skiriami nepratęsiamai dvejų metų kadencijai. Komisija pusei narių nustatė trumpesnę kadenciją, kad būtų išvengta trikdžių, susijusių su visų grupės narių keitimu;
            
         
               (4)
            
            
               Komisijos sprendimu 2007/793/EB (2) Komisija paskyrė suinteresuotųjų šalių dialogo grupės narius ir Komisijos sprendimu 2007/783/EB (3) nustatė atitinkamą jų kadenciją. Taigi, dešimčiai narių nustatyta ketverių metų kadencija nuo 2007 m. lapkričio 29 d. iki 2011 m. lapkričio 29 d., o dešimt naujų narių paskirti visai ketverių metų kadencijai, kuri baigsis 2013 m. lapkričio mėn.;
            
         
               (5)
            
            
               suinteresuotųjų šalių dialogo grupė padarė nemažą pažangą rengdama Sveikatos ir vartotojų GD konsultacijų gerosios patirties kodeksą. Grupės sudėties naujinimas šiuo metu sukeltų šio proceso tęstinumo trikdžių;
            
         
               (6)
            
            
               kaip rodo patirtis, dabartinė suinteresuotųjų šalių dialogo grupės sudėtis yra subalansuota, ją sudaro suinteresuotosios šalys tiek iš pramonės, tiek iš nevyriausybinių organizacijų, susijusių su Sveikatos ir vartotojų generalinio direktorato veiklos sritimis, užtikrinamas įvairių sričių ekspertų atstovavimas ir kuo didesnis geografinis pasiskirstymas Sąjungos teritorijoje bei lyčių pusiausvyra;
            
         
               (7)
            
            
               todėl tikslinga išlaikyti esamą suinteresuotųjų šalių dialogo grupės sudėtį iki 2013 m. lapkričio mėn., t. y. iki jos kadencijos pabaigos,
            
         NUSPRENDĖ:
   1 straipsnis
   Sprendimas 2007/602/EB iš dalies keičiamas taip:
   
               1.
            
            
               3 straipsnio 4 dalis pakeičiama taip:
               „4.   Paskirtų narių kadencija tęsiasi iki 2013 m. lapkričio 2 d.“
            
         
               2.
            
            
               3 straipsnio 5 dalis pakeičiama taip:
               „5.   Komisija gali pakeisti narius, kurie nebegali aktyviai prisidėti prie grupės diskusijų, kurie atsistatydina arba nesilaiko šio straipsnio 3 dalyje arba SESV 339 straipsnyje nustatytų sąlygų.“
            
         
               3.
            
            
               3 straipsnio 7 dalis pakeičiama taip:
               „7.   Individualiai paskirtų asmenų vardai ir pavardės išvardijami šio sprendimo priede. Narių vardai ir pavardės renkami, tvarkomi ir skelbiami vadovaujantis Reglamentu (EB) Nr. 45/2001.“
            
         2 straipsnis
   Šio sprendimo priedas, kuriame išvardijami suinteresuotųjų šalių dialogo grupės nariai, įtraukiamas kaip Sprendimo 2007/602/EB priedas.
   3 straipsnis
   Šis sprendimas įsigalioja 2011 m. lapkričio 2 d.
   
      Priimta Briuselyje 2011 m. spalio 10 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 234, 2007 9 6, p. 13.
   
      (2)  OL L 320, 2007 12 6, p. 33.
   
      (3)  OL L 279, 2009 10 24, p. 6.
   
      PRIEDAS
      Suinteresuotųjų šalių dialogo grupę sudaro šie asmenys:
      
                   
               
               
                  BAX Willemien
               
            
                   
               
               
                  BERTELETTI KEMP Florence
               
            
                   
               
               
                  ČEPONYTĖ Zita
               
            
                   
               
               
                  CZIMBALMOS Ágnes
               
            
                   
               
               
                  GALLANI Barbara
               
            
                   
               
               
                  GOUVEIA Rodrigo
               
            
                   
               
               
                  GRUNER Bernd
               
            
                   
               
               
                  HERVE Maryse
               
            
                   
               
               
                  KETTLITZ Beate
               
            
                   
               
               
                  KOSINSKA Monika
               
            
                   
               
               
                  KUTIN Breda
               
            
                   
               
               
                  LOGSTRUP Susanne
               
            
                   
               
               
                  RODRIGUEZ Nathalie
               
            
                   
               
               
                  ROSS Melody
               
            
                   
               
               
                  SHEPPARD Philip
               
            
                   
               
               
                  TIDDENS-ENGWIRDA Lisette
               
            
                   
               
               
                  VAN TICHELEN Sonja
               
            
                   
               
               
                  VINCENTEN Joanne
               
            
                   
               
               
                  VON ESSEN Garlich